Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: költségvetési szervek belső ellenőrzéséről szóló 193/2003. (XI. 26.) Korm. rendelet
Paragraph Index: 340

94. szám IV. Az intézkedések, eljárások meghatározása A miniszter felelős a szükséges intézkedések végrehajtásáért. Bizonyos esetekben (pl. büntető- vagy szabálysértési ügyekben) a szükséges intézkedések meghozatala az arra illetékes szervek értesítését is jelenti annak érdekében, hogy megalapozottság esetén az illetékes szerv a megfelelő eljárásokat megindítsa. Más esetekben, fegyelmi ügyekben a miniszter vizsgálatot rendelhet el a tényállás tisztázására. A vizsgálatban való részvételre munkatársakat, indokolt esetben külső szakértőt is felkérhet. A vizsgálat eredménye lehet további vizsgálat elrendelése is. Erre többnyire akkor kerül sor, ha a szabálytalanság megállapítását követően a felelősség eldöntéséhez és/vagy a hasonló esetek megelőzése érdekében szükséges intézkedések meghatározásához nem elég a rendelkezésre álló információ. A 3. számú függelék mutatja be az egyes eljárásokra irányadó jogszabályok főbb rendelkezéseit. V. Az intézkedések, eljárások nyomon követése A miniszter a szabálytalansággal kapcsolatos eljárás (intézkedés) során: • nyomon követi az elrendelt vizsgálatokat, a meghozott döntések, illetve a megindított eljárások helyzetét; • figyelemmel kíséri az általa és a vizsgálatok során készített javaslatok végrehajtását; • a feltárt szabálytalanság típusa alapján a további „szabálytalanság-lehetőségeket” beazonosítja, (témák, kockázatok meghatározása) információt szolgáltat a belső ellenőrzés számára, elősegítve annak folyamatban lévő ellenőrzéseit, az ellenőrzési környezetre és a vezetési folyamatokat érintő eseményekre való nagyobb rálátást. Ha az eljárás nem az intézkedés szerint történik, akkor az érintett szervezeti egység vezetője javaslatot tesz a szükséges intézkedések megtételére. VI. A szabálytalanságokkal kapcsolatos intézkedések nyilvántartása A miniszter a szabálytalansággal kapcsolatos eljárás (intézkedés) nyilvántartása során: • gondoskodik a szabálytalanságokkal kapcsolatban keletkezett iratanyagok nyilvántartásának naprakész és pontos vezetéséről; • gondoskodik a kapcsolódó írásos dokumentumok elkülönített nyilvántartásáról és iktatásáról; • gondoskodik a megtett intézkedések és az azokhoz kapcsolódó határidők nyilvántartásáról; • a pályázati úton felhasználásra kerülő uniós források, költségvetési előirányzatok tekintetében figyelembe veszi a Nemzeti Fejlesztési Terv operatív programjai, az EQUAL Közösségi Kezdeményezés program és a Kohéziós Alap projektek támogatásainak

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes